C 47/222
HR
Službeni list Europske unije
7.2.2023.
četvrtak, 7. srpnja 2022.
hitno ojača mehanizme za borbu protiv prijevara, korupcije i drugih zabranjenih postupaka, posebno u okviru napora za povećanje svoje prisutnosti izvan EU-a; potiče EIB da proširi suradnju s nacionalnim tijelima u partnerskim zemljama; podsjeća da je regionalno sjedište u Nairobiju u funkciji od 2019.; pozdravlja odluku iz studenoga 2021. o tome da se sjedište pretvori u novi EIB-ov centar u Nairobiju, čime će se olakšati suradnja s kenijskim i afričkim partnerima, partnerima u okviru Team Europe i globalnim partnerima, pridonijeti boljem odražavanju prioriteta privatnih i javnih ulaganja te širiti stručno znanje o djelovanju u području klime, inovacijama i ulaganjima u digitalne tehnologije;
32.
ističe važnost usklađenosti, dodatnosti i učinkovitosti financiranja razvoja; u tom pogledu poziva EIB da ojača suradnju s ključnim partnerima; poziva EIB da olakša sudjelovanje manjih aktera u financiranju razvoja u svojim operacijama; nadalje, poziva EIB da stavi veći naglasak na privlačenje privatnih ulaganja i mobilizaciju domaćih resursa u manje razvijenim zemljama;
Transparentnost i upravljanje
33.
podsjeća da je opći cilj objaviti informacije o projektima tri tjedna prije nego ih odobri Vijeće EIB-a; zabrinut je zbog smanjenja transparentnosti, posebno u pogledu pravodobnog objavljivanja informacija o projektima; podsjeća da je 2010.
96,1 % svih projekata objavljeno tri tjedna prije nego ih je odobrilo Vijeće, dok se 2020. taj postotak smanjio na samo 60 %; napominje da je prema EIB-u taj silazni trend posljedica veće suradnje EIB-a s poduzećima u privatnom sektoru; žali zbog sve veće primjene odredbi o poslovnoj tajni; u tom kontekstu priznaje posebnu važnost odredbi o poslovnoj tajni, posebno za mala i srednja poduzeća, i transparentnosti kao ključnog elementa u zaštiti demokratskih načela, uključujući ljudska prava, te poziva EIB da uspostavi ravnotežu između njih, imajući na umu da su sredstva EIB-a javna sredstva i da bi uvijek trebala podlijegati javnom nadzoru i odgovornosti; poziva na veću transparentnost i odgovornost, uključujući prema institucijama EU-a, posebno prema Parlamentu; osim toga, ističe da su neki nedavni projekti za koje je bila potrebna procjena utjecaja na okoliš objavljeni tek nakon odobrenja; nadalje podsjeća da je najbolja praksa u pogledu privatnih ulagača objavljivanje svih projekata najmanje 30 dana prije odobrenja te da Međunarodna financijska korporacija (članica Grupe Svjetske banke), koja financira samo projekte u privatnom sektoru, objavljuje procjene utjecaja na okoliš 60 dana prije donošenja odluka o financiranju; podsjeća da trgovačka društva uvrštena na burzu moraju poslovati u skladu s primjenjivim propisima o tržištu kapitala, koji uključuju odredbe o razmjeni informacija; ističe nedavne preporuke Europskog ombudsmana o potrebi da EIB usvoji „ambiciozniji pristup svojoj praksi objavljivanja”, da djeluje u skladu sa zakonima EU-a o transparentnosti i da bude transparentniji u pogledu mogućeg utjecaja projekata koje financira na okoliš; potiče EIB da što prije provede te preporuke;
34. ponavlja svoj zahtjev za međuinstitucionalnim sporazumom između Parlamenta i EIB-a kako bi se poboljšao pristup dokumentima i podacima EIB-a te povećala demokratska odgovornost, uključujući mogućnost upućivanja pitanja EIB-u za odgovor u pisanom obliku i organizaciju saslušanja i gospodarskih dijaloga;
35. poziva EIB da više izvješćuje Parlament o svojim odlukama, postignutom napretku i učinku svojih aktivnosti kreditiranja, posebno održavanjem redovitih strukturiranih dijaloga;
36. novu politiku transparentnosti smatra propuštenom prilikom; poziva EIB da razmotri kritičke procjene i žali zbog toga što je EIB djelomično zanemario vrlo jasne zahtjeve Parlamenta da poboljša svoju politiku transparentnosti u skladu s najboljim praksama i standardima drugih financijskih institucija; pozdravlja objavljivanje izjava o učinku dodatnosti za operacije EIB-a u okviru njegova okvira za mjerenje dodatnosti i učinka; žali zbog toga što se novom politikom ostvaruje tek manji napredak u proaktivnom objavljivanju, među ostalim za projekte u vrijednosti od više od 50 milijuna EUR koje provode financijski posrednici, unatoč potrebi da EIB djeluje na temelju „pretpostavke o objavljivanju podataka” kako bi ispunio svoju misiju javne banke EU-a; prima na znanje da se novom politikom EIB ne obvezuje na proaktivno objavljivanje informacija o odabiru projekata, posebno informacija o dužnoj pažnji, prije donošenja odluke Upravnog vijeća EIB-a, u skladu s praksama međunarodnih financijskih institucija; također je zabrinut zbog iznimaka u pogledu pristupa